Carola Freiin von Villiez

Carola Freiin von Villiez er en tysk filosof, og professor i filosofi ved Universitetet i Bergen. Hun var tidligere faglig leder for Etikkprogrammet ved Universitetet i Oslo.

Hun ble dr.phil. i filosofi i 2001 og fikk en habilitasjon i filosofi i 2006, begge ved Universität Bremen. I 2007 ble hun oppnevnt til (ordentlig) Universitätsprofessor ved Universität Duisburg-Essen. Hun ble ansatt ved Universitetet i Oslo i 2008. Hun er en av få kvinnelige forskere i Norge i en database over kvinnelige toppforskere.

Hun tilhører adelsslekten Villiez, som opprinnelig stammer fra Nancy i Lorraine i Frankrike. Freiin i navnet er tysk for friherrinne, også kalt baronesse; hennes forfar Jean-Baptist de (von) Villiez ble tildelt adelstittelen friherre (baron) av den tysk-romerske keiseren i 1790.

Referanser

Professorer ved Universitetet i Bergen